天地孩兒

《天地孩兒》係2005年由香港影音使團製作嘅福音電影，以早產嬰兒為題材，藉住探討早產嬰兒嘅問題，從而帶出生命嘅可貴、喺疫症大流行期間鼓勵人珍惜生命。

劇情簡介
新生兒科權威嘅余卓曦醫生，曾經救過無數早產嬰兒，但已經懷孕嘅老婆因為一次交通意外而導致BB成為早產嬰，有生命危險，一個深愛老婆嘅老公，需要作出一個極度艱難嘅決定，佢竟無能為力。Thomas係余醫生廿幾年前喺生死邊緣救活嘅早產嬰兒，長大之後卻係一位失聰嘅新生兒科醫生，但佢卻唔明白自己嘅生存目的！龍哥過係刀邊口嘅日子，外表兇悍，內心所充滿嘅卻係恐懼，罪咎感控制住佢嘅人生，但佢好愛錫老婆同仔，佢所見到嘅一切令佢明白，乜嘢先係真正愛嘅力量。

演員表
狄龍 飾 鍾國龍
劉松仁 飾 余卓曦
商天娥 飾 Wendy Yu
蘇玉華 飾 張麗斯
米雪 飾 阿倩
陳鍵鋒 飾 陳宏風
原子鏸 飾 張欣泉
譚俊彥 飾 馮浩
高皓正 飾 高子聰
張同祖 飾 程醫生
楊羚 飾 羅太
快必 飾 譞阿仔 
黎劍星 飾 羅生 
李兆基 飾 基哥

天地孩兒 - 影音使團

港產片
2005年電影